เผยเทคนิคฟิตหุ่นของเจ้าชายแฮร์รีและเมแกนให้ทันพิธีเสกสมรส
ในที่สุดก็มาถึงงานมงคลระดับยักษ์ของราชวงศ์วินด์เซอร์อีกครั้ง อันเป็นงานพิธีเสกสมรสระหว่างเจ้าชายแฮร์รีกับนักแสดงสาวผู้โชคดีอย่าง เมแกน มาร์เคิล แน่นอนว่าเป็นธรรมเนียมของคู่บ่าวสาวที่ต้องฟิตหุ่นดูแลรูปร่างให้ดีก่อนแต่ง โดยเฉพาะฝั่งเจ้าสาวที่ต้องซีเรียสเป็นพิเศษเพื่อให้ใส่ชุดเจ้าสาวได้สวยเป๊ะที่สุด เรื่องนี้เมแกนเองก็คิดเหมือนกัน และไม่ใช่แค่เธอเพียงคนเดียวที่ลดหุ่น เพราะเธอยังโน้มน้าวให้เจ้าชายแฮร์รีทรงควบคุมอาหารและออกกำลังกายเพื่องานแต่งครั้งนี้ด้วยPhoto: Geneviéve Charbonneauวิถีการฟิตหุ่นของเมแกนเพราะเจ้าสาวเป็นนักแสดงและชื่นชอบการออกกำลังกาย เมแกนจึงไม่ค่อยเครียดหรือมีปัญหามากนัก เธอเคยให้สัมภาษณ์กับนิตยสาร Shape ว่า ทุกวันนี้ตารางออกกำลังกายเป็นเหมือนการเอาชนะร่างกายตัวเอง ฉันชอบวิ่ง เพราะช่วยให้สมองปลอดโปร่ง แถมยังได้หุ่นที่ดีกลับมา แล้วฉันยังชอบเปิดวิดีโอออกกำลังกายของเทรซี แอนเดอร์สัน ที่ใช้เวลาเพียง 15 นาทีเท่านั้น เมแกนเสพติดการวิ่งเมื่อครั้งอยู่โทรอนโต ทั้งยังเล่นโยคะและพิลาทิสจนกลายเป็นสมาชิกแถวหน้าของพิลาทิสคลับ Pilates Platinum เธอชอบเล่น Megaformer Pilates เป็นพิเศษ ส่วนโยคะนั้นหายห่วง เพราะแม่ของเมแกนเป็นผู้เชี่ยวชาญและครูสอนโยคะ จึงไม่แปลกที่เธอจะชอบและฝึกฝนมาตลอด แถมพักหลังเธอยังหันไปคาร์ดิโอด้วยการเต้นฮิปฮอปในห้องมืดที่จุดแค่เทียนที่ Y7 Studio ในลอสแอนเจลิส Photo: Splash newsออกกำลังกายแล้ว อาหารล่ะ?ความจริงเมแกนชอบกินมันฝรั่งทอด ไวน์ และไอศกรีม แต่ไดเอตด้วยการเลือกอาหารแคลอรีต่ำ กากใยไฟเบอร์สูง เน้นผักผลไม้ ระหว่างสัปดาห์ฉันจะกินอาหารมังสวิรัติ แต่ก็ยืดหยุ่นบ้างในช่วงวันหยุด หากเป็นวันธรรมดาทั่วไป เธอเริ่มด้วยวานิลลาเชกของ Clean Cleanse ผสมกับบลูเบอร์รีแช่แข็ง มื้อเที่ยงเป็นสลัดนิซัวส์ (Niçoise Salad สลัดสไตล์ฝรั่งเศส มีถั่วแขก มันฝรั่ง อะโวคาโด อาจจะใส่เนื้อสัตว์อย่างทูน่า แซลมอน แอนโชวี หรือเนื้อไก่ด้วยก็ได้) เคียงด้วยชีสนมแพะและขนมปังบาแกตต์ พร้อมไวน์โรเซสักแก้ว ส่วนมื้อค่ำเธอชอบพาสต้าและซีฟู้ด ก่อนจบวันด้วยการจิบเนโกรนีเบาๆ (ค็อกเทลที่ผสมคัมพารี เหล้าเวอร์มุท และโซดา)เห็นได้ชัดว่าเมแกนเลิฟคาร์โบไฮเดรต ฉันกินเฟรนช์ฟรายส์ได้ทั้งวัน แล้วก็ชอบพาสต้ามากด้วย ฉันรักแป้ง ใครบ้างไม่ชอบแป้ง อีกอย่างที่ชอบคือไวน์ค่ะ จะไวน์แดงหรือไวน์ขาวก็ได้ ส่วนค็อกเทลต้องเนโกรนี หรือไม่ก็สกอตช์วิสกี้ค่ะ การทำในสิ่งที่ชอบมันมีเหตุผล เพราะเราจะรู้ว่าร่างกายของเราชอบหรือต้องการอะไร แต่ใช่ว่าเธอจะไม่ดูแลเรื่องอาหารการกิน เมแกนเป็นสาวรักสุขภาพมากๆ คนหนึ่งเชียวล่ะ ในตู้เย็นของเธอมีฮัมมัสและแครอตติดตู้เสมอ (ซึ่งเธอแบ่งกับสุนัขตัวโปรด) เมนูที่ทำเป็นประจำทุกสัปดาห์คือน้ำผัก นมอัลมอนด์ และพุดดิ้งเมล็ดเจีย หากเป็นตอนเดินทางเมื่อเข้าห้องพัก เธอจะออร์เดอร์ Poached Egg กินคู่กับขนมปังวางทับหน้าด้วยอะโวคาโดที่มอบสารอาหารครบทั้งแป้ง โปรตีน และไขมันดีPoached Egg กินคู่กับขนมปัง วางทับด้วยอะโวคาโด นอกจากนี้เธอยังไปร้านสุขภาพสัปดาห์ละ 2-3 ครั้งที่ Yorkville Store เพื่อสั่ง Acai Bowl ซูเปอร์ฟู้ดที่เป็นสมูทตี้กินง่าย สดชื่น ได้ประโยชน์จากผลไม้สดอย่างกล้วย เมล็ดเจีย เมล็ดแฮมป์ หรือไม่ก็สั่งน้ำผักสกัด เธอชื่นชอบซุปของที่นี่เพราะมีส่วนผสมของผลิตภัณฑ์จากนม แถมยังกลูเตนฟรี ซุปถ้วยโปรดคือบร็อกโคลีผสมผักดิลล์ หรือซุปเห็ดผสมมะพร้าวAcai Bowl ซูเปอร์ฟู้ดที่ใส่ผลไม้และธัญพืชได้ตามใจชอบ เมื่อเจ้าชายแฮร์รีเข้าคอร์สเจ้าบ่าวมาถึงเจ้าชายแฮร์รีกันบ้าง จากเดิมที่เจ้าชายทรงคุ้นเคยกับอาหารที่ห่างไกลคำว่าเฮลตี้ เพราะเมนูโปรดของพระองค์ ได้แก่ พิซซ่า เบอร์เกอร์ ไก่ทอด มันฝรั่ง เนยถั่ว และช็อกโกแลต แม้เจ้าชายจะทรงเคยเป็นทหารในกองทัพมากว่า 10 ปี และทรงดูแลรูปร่างเป็นทุนเดิมอยู่แล้ว แต่นั่นยังไม่พอสำหรับบิ๊กเดย์ เมื่อเมแกนชักชวนพร้อมเสนอให้พระองค์ทรงเข้ายิมฟิตหุ่น เลือกเสวยอาหารสุขภาพ พร้อมกับลดละเลิกพฤติกรรมเคยชินที่ไม่เป็นมิตรกับสุขภาพอย่างบุหรี่และแอลกอฮอล์พระองค์ทรงปรับเปลี่ยนไลฟ์สไตล์ทั้งเรื่องการดูแลพระวรกายและการเสวย ทรงจ้างนักโภชนาการมาดูแลเรื่องอาหาร โดยหน้าที่นี้ตกเป็นของ กาเบรียล พีค็อก นักโภชนาการที่เข้ามาจัดแจงเรื่องอาหารเพื่อกระตุ้นการสร้างพลังงาน เสริมระบบภูมิคุ้มกัน ลดน้ำหนัก และดูแลเรื่องการพักผ่อน ไลฟ์สไตล์ใหม่นี้ค่อนข้างสร้างความลำบากให้กับเจ้าชายอยู่ไม่น้อย เพราะต้องบ๊ายบายเมนูโปรดไปพักใหญ่ ก่อนแทนที่ด้วยควินัว ผัก และผลไม้แทน ควินัวในจาน พร้อมอกไก่และผักสลัด บอกว่า ตอนนี้ทั้งคู่กลายเป็นนักดื่มน้ำผลไม้และเชี่ยวชาญสมูทตี้ตัวยง เมแกนต้องคอยเตือนเจ้าชายเรื่องการเสวยเมนูที่ไม่ดีต่อสุขภาพ กาเบรียลแนะนำให้เจ้าชายลดปริมาณน้ำตาล เพิ่มอาหารโปรตีนสูง และงดผลิตภัณฑ์ที่ทำจากนม เสริมอาหารที่มีสารแอนติออกซิแดนต์ธรรมชาติสูงอย่างสมูทตี้ผักและผลไม้ นอกจากอาหารแล้ว เจ้าชายยังทรงเข้ายิมเป็นประจำทุกวันตอน 7 โมงเช้า โดยมีเทรนเนอร์ส่วนตัวคอยประกบติด (เจ้าบ่าวยอดเยี่ยม)งดบุหรี่ เลิกดริงก์ บ๊ายบายปาร์ตี้จากที่เราเคยติดภาพเจ้าชายแฮร์รีผู้ชื่นชอบงานปาร์ตี้ แต่หลังจากนี้ภาพนั้นน่าจะหาดูได้ยากเต็มที บอกถึงเหตุผลที่ทรงงดบุหรี่และเลิกเหล้า เพราะทั้งคู่ต้องการมีเจ้าตัวน้อยเร็วที่สุด เนื่องจากบุหรี่นั้นส่งผลเสียต่อปริมาณสเปิร์มของผู้ชาย ล่าสุดคาดว่าน้ำหนักของพระองค์จะลดลงกว่า 10 ปอนด์ (4.5 กิโลกรัม) ในพิธีเสกสมรส Photo: Shutterstock อ้างอิง:
เมแกนเสพติดการวิ่งเมื่อครั้งอยู่โทรอนโต ทั้งยังเล่นโยคะและพิลาทิส แถมพักหลังเธอยังหันไปคาร์ดิโอด้วยการเต้นฮิปฮอปในห้องมืดที่จุดแค่เทียนเมแกนเป็นสาวรักสุขภาพมากๆ คนหนึ่ง ในตู้เย็นของเธอมีฮัมมัสและแครอตติดตู้เสมอ เมนูที่ทำเป็นประจำทุกสัปดาห์คือน้ำผัก นมอัลมอนด์ และพุดดิ้งเมล็ดเจีย เมแกนชักชวนพร้อมเสนอให้เจ้าชายทรงเข้ายิมฟิตหุ่น เลือกเสวยอาหารสุขภาพ พร้อมกับลดละเลิกพฤติกรรมเคยชินที่ไม่เป็นมิตรกับสุขภาพอย่างบุหรี่และแอลกอฮอล์